ปิดเกม! ราชกิจจาฯเผยแพร่คำพิพากษาศาลฎีกาฯ ยกฟ้อง”ทักษิณ”คดีแทรกแซงแผนฟื้นฟู”ทีพีไอ”
ปิดเกม! ราชกิจจาฯเผยแพร่คำพิพากษาศาลฎีกาฯ ยกฟ้อง”ทักษิณ”คดีแทรกแซงแผนฟื้นฟู"ทีพีไอ"
5 ธ.ค. 2561

ผู้สื่อข่าวรายงานว่า วานนี้ (4 ธ.ค.2561) เว็บไซต์ราชกิจจานุเบกษาเผยแพร่ คำพิพากษาของศาลฏีกาแผนกคดีอาญาของผู้ดำรงตำแหน่งทางการเมือง เรื่อง ความผิดต่อตำแหน่งหน้าที่ราชการ ระหว่างคณะกรรมการป้องกันและปราบปรามการทุจริตแห่งชาติ โจทก์นายทักษิณ หรือพันตำรวจโท ทักษิณ ชินวัตร จำเลย ซึ่งคดีนี้ศาลฏีกาแผนกคดีอาญาของผู้ดำรงตำแหน่งทางการเมืองได้มีคำพิพากษาเมื่อวันที่ 29 ส.ค.ที่ผ่านมา มีคำพิพากษาด้วยมติเสียงข้างมากเห็นว่าการที่นายทักษิณ ชินวัตร อดีตนายกรัฐมนตรี ไม่ทักท้วงกรณีกระทรวงการคลังเข้าเป็นผ้บริหารแผนฟื้นฟูกิจการบริษัททพีไอ ไม่ได้มีเจตนาพิเศษที่จะแสวงหาผลประโยชน์เพื่อตนเอง หรือเพื่อผู้อื่นในการเสนอชื่อคณะกรรมการบริหาร 5 คนใหม่ และข้อกล่าวหาที่โจทก์ฟ้องยังไกลเกินกว่าเหตุ ไม่มีพยานหลักฐานเพียงพอรับฟังได้ว่าจำเลยกระทำผิดมาตรา 157 ฐานปฏิบัติหน้าที่โดยมิชอบ หรือโดยทุจริต จึงพิพากษายกฟ้อง อ่านคำพิพากษาเพิ่มเติม
ทั้งนี้ ประเด็นดังกล่าวคาดว่าจะส่งผลดีต่อบริษัท ไออาร์พีซี จำกัด (มหาชน) หรือ IRPC ซึ่งคือบริษัท อุตสาหกรรมปิโตรเคมีกัลไทย จำกัด (มหาชน) หรือ TPI ณ ขณะนั้น
 
 